**Manolo Kardona** (šp. *Manolo Cardona*) je kolumbijski glumac.

Karijera
--------

U Manolovoj 7. godini života roditelji prelaze na baptističku veru i Manuel postaje "Manolo". To će kasnije koristiti kao svoje umetničko ime. Sa 18. godina seli se u Bogotu da bi završio školovanje na studiju finansija i međunarodnih odnosa. Manolova majka Nansi Molano bavi se psihologijom i astrologijom, a otac Havijer Enrike Kardona celi je život posvetio politici te je ujedno bio i gradonačelnik Popajana. Manolo ima dvoje braće. Stariji Francisko je agent, a mlađi studira filmsku režiju na Univerzitetu u Barseloni. Manolova najveća strast je fudbal i dan danas, kako sam kaže, žali što njegova familija pa ni on nisu na vreme shvatili kako je to njegova najveća strast.

Manolo karijeru započinje kao model u vrlo ranoj dobi. Njegov ga je stariji brat upoznao i odveo u agenciju gde je u dobi od 14 godina potpisao prvi ugovor za televizijsku reklamu i tako započeo kamercijano raditi na televiziji. U 18. godini počinje glumiti u popularnoj tv seriji "Padres e Hijos" gde ostaje sledeće tri godine. 1998. godine dobija svoju prvu glavnu ulogu u telenoveli "Carolina Barrantes". Godinu dana kasnije postaje internacionalna zvezda uspehom telenovele "Porque Diablos", u kojoj tumači lik mladića koji se pridružuje narko organizaciji s ciljem da ubije šefa organizacije kako bi osvetio ubistvo svog najboljeg prijatelja. Zatim glumi u jednoj od najpopularnijih kolumbijskih telenovela "Amor a mil". 2002. potpisuje ekskluzivni ugovor sa televizijskom kućom Telemundo i godinu kasnije započinje glumiti u svojoj prvoj meksičkoj telenoveli "Ladrón de corazones" koja postiže ogroman uspeh.

2005. godine glumi u svojem prvom bioskopskom filmu "Rosario Tijeras" koji je sniman u Kolumbiji. Film je baziran prema knjizi Horhea Frankoa i nominovan za nagradu "Goja" kao najbolji strani film. 2006. završava snimanje filma "Madrid-Mexico" režisera Enrikeae Renterija. Iste godine se vraća u svet telenovela zamenjujući Maurisija Ohmana u telenoveli "Marina". Veliki internacionalni uspeh postiže i njegova nova TV serija "Kartel".

Kardona je zajedno sa braćom vlasnik dve produkcijske kompanije "11-11" i "Miramas". Trenutno živi u Los Anđelesu ali se stalno vraća u rodnu Kolumbiju.

Filmografija:
-------------

| Godina: | Naziv u Srbiji: | Originalni naziv: | Uloga: |
| --- | --- | --- | --- |
|
| 2009. | *Silikonske lepotice* | *Sin tetas no hay paraiso* | Martin La Roka |
| 2009. | */* | *La ultima muerte* | David |
| 2009. | */* | *Contracorriente* | Santjago |
| 2008. | *Kartel* | *El cartel* | Martin |
| 2008. | *Tiempo final* | *Tiempo final* | Pablo |
| 2008. | */* | *Beverly Hills Chihuahua* | Sem |
| 2007. - 2008. | *Marina* | *Marina* | Rikardo |
| 2005. | */* | *La mujer de mi hermano* | Gonzalo |
| 2005. | */* | *Rosario Tijeras* | Emilijo |
| 2004. - 2005. | *Ciganke* | *Gitanas* | Sebastijan Domingez |
| 2003. | *Kradljivac srca* | *Ladrón de corazones* | Gustavo Velasko |
| 2001. | */* | *Amor a mil* | Džon Hektor Afanador |
| 1999. | */* | *Por que diablos?* | Huan Dijablo Kantor |
| 1998. | */* | *Carolina Barrantes* | David |
| 1995. | */* | *Padres e hijos* | Nikolas Franko |

Vanjske veze
------------

* Manolo Kardona na sajtu IMDb